ভারত নেপাল সীমান্তে হিমালয়ের কোলে এক ছোট্ট মায়াবী গ্রাম চিত্রে। পাঁচটি পরিবার ও একটি বৌদ্ধ মঠ, জনবসতির আয়তন বলতে এইটুকুই। মেঘের দেশ এই চিত্রে সান্দাকফু ট্রেক পথে প্রথম জনবসতি। ট্রেকের শুরুর চড়াই ভাঙার ক্লান্তি কাটাতে প্রায় প্রত্যেকেই খানিক জিরিয়ে নেন এই গ্রামে। অনেকেই আবার প্রথমদিনটি চিত্রেতেই কাটিয়ে শুরু করেন ট্রেক। আর এই সকলকেই আতিথেয়তা দিয়ে চলে এক তিব্বতি উদ্বাস্তু পরিবার, ফুংসক ও দোলমা ভুটিয়া।